**Հավելված 1**

**Ծրագրի մենթորների ընտրության չափորոշիչները**

Մենթորությունը միջոց է ավելի փորձառու և հմուտ մասնագետի կողմից իր հմտությունները փոխանցելու ավելի քիչ փորձ և հմտություն ունեցող մասնագետին։

Հաշվի առնելով թիրախային լսարանը՝ ոլորտի պաշտոնատար անձինք, որոնք ունեն ժամանակի սղություն, նախատեսվել է կարճատև դասընթաց և արտաքին փորձագետների կողմից մենթորություն։ Ձեռք բերված փորձի, գիտելիքների և հմտությունների հիման վրա նրանք իրենց հերթին կդասավանդեն և մենթորություն կիրականացնեն ծրագրի մասնակիցներին:

Հայաստանում GLLP տեղայնացման համար, մենթորների խումբը բաղկացած կլինի 7 մասնակցից, այդ թվում՝

* 3 մասնակից առողջապահական ոլորտից
* 2 մասնակից անասնաբուժական ոլորտից
* 1 մասնակից ագրարային կրթական հաստատություններից
* 1 մասնակից առողջապահական կրթական հաստատություններից

**Պահանջները**

Մենթորներին ներկայացվող պահանջներն են․

* Տվյալ ոլորտում ճանաչված և արհեստավարժ մասնագետ լինելը,
* Պետական սեկտորում ղեկավար պաշտոն զբաղեցնելը,
* Առնվազն տաս տարվա աշխատանքային փորձը լաբորատոր ոլորտում, որից 3-5 տարի՝ ղեկավար պաշտոնում, ինչը ենթադրում է անձնակազմի վերահսկում (ազգային մակարդակի լաբորատորիաների տնօրեն, լաբորատորիաներին վերաբերող ծրագրերի ղեկավար, լաբորատորիաների համակարգման հացերով զբաղվող ղեկավար),
* Անձնակազմի կառավարման, որոշումներ կայացնելու, պլանավորման գիտելիքները և կարողությունները,
* Համակարգչային գիտելիքները՝ աշխատանք Word, Excel, Power Point և այլ ծրագրերով,
* Առողջապահական, անասնաբուժական կամ կենսաբանական ոլորտում հետբուհական կրթության առկայությունը համարվում է առավելություն,
* Անգլերենի լավ իմացությունը համարվում է առավելություն։

**Ընտրության գործընթացը**

* Լաբորատորիաների ղեկավարների եւ առաջնորդների համար նախատեսված գլոբալ ծրագրի (GLLP) Տեխնիկական աշխատանքային խումբը (ՏԱԽ) հրապարակում է ծրագրի մենթորների մրցույթի համար հայտերի ընդունման հայտարարություն՝ տեղադրելով այն իրենց պաշտոնական կայքերում,
* Թեկնածուները ներկայացնում են իրենց մանրամասն ինքնակենսագրականները և նպատակի մասին հայտարարությունը (ուղեկցող նամակ, որտեղ ներկայացված են տեղեկություններ իրենց ընթացիկ պաշտոնի և առաջնորդության նկատմամբ իրենց հանձնառության վերաբերյալ),
* Աշխատանքային խմբի անդամներից և տեխնիկական իրականացնող կազմակերպության ներկայացուցիչներից բաղկացած համատեղ հանձնաժողովն ուսումնասիրում է հայտերը և ընտրում մենթորներին,
* Ծանուցում կստանան միայն ընտրված մենթորները՝ հայտն ուղարկելուց հետո մեկ շաբաթվա ընթացքում: